घोसी(मऊ)। स्थानीय कोतवाली के मंझनपुर गांव में बुधवार की रात ट्यूबवेल पर बुलाकर प्रेमी ने अपने पिता के साथ प्रेमिका के शरीर पर आग लगा दी। पास में ही दूसरे ट्यूबवेल में सो रहे जब एक युवक ने घटना देखी तो चिल्लाते हुए गांव में भागकर आया और लड़की के घर वालों को जानकारी दी। मौके पर पहुंचे लोग आननफानन मेें उसे जिला अस्पताल ले आए। गंभीरावस्था देख चिकित्सकों ने उसे वाराणसी भेज दिया। पुलिस ने लड़की की मां की तहरीर पर प्रेमी और उसके पिता के विरुद्ध मुकदमा दर्ज कर लिया है।